Source: https://www.ruvzke.sk/sk/print/3
Timestamp: 2020-02-25 10:24:40+00:00
Document Index: 11448743

Matched Legal Cases: ['§ 5', '§ 14', '§ 17', '§ 14', '§ 16', '§ 16', '§ 8']

﻿ Prístup k informáciám
Domov > Infozákon
Regionálny úrad verejného zdravotníctva so sídlom v Košiciach pri vybavovaní žiadosti o sprístupnenie informácií postupuje podľa Smernice o opatreniach, ktoré ustanovujú spôsob prístupu k informáciám [1].
V zmysle § 5 ods. 1 zákona o slobode informácií, Regionálny úrad verejného zdravotníctva so sídlom v Košiciach (povinná osoba) zverejňuje informácie prostredníctvom webového sídla na svojich internetových stránkach a na informačných tabuliach.
V zmysle § 14 ods. 2 a 3 zákona o slobode informácií musí byť zo žiadosti zrejmé, ktorej povinnej osobe je určená, meno, priezvisko, názov alebo obchodné meno žiadateľa, jeho adresa pobytu alebo sídlo, ktorých informácií sa žiadosť týka a aký spôsob sprístupnenia informácií žiadateľ navrhuje. Ak žiadosť nemá predpísané náležitosti uvedené v odseku 2, povinná osoba bezodkladne vyzve žiadateľa, aby v určenej lehote, ktorá nesmie byť kratšia ako sedem dní, neúplnú žiadosť doplnil. Poučí žiadateľa aj o tom, ako treba doplnenie urobiť. Ak napriek výzve povinnej osoby žiadateľ žiadosť nedoplní a informáciu nemožno pre tento nedostatok sprístupniť, povinná osoba žiadosť odloží.
V zmysle § 17 ods. 1 a 2 zákona o slobode informácií žiadosť o sprístupnenie informácií povinná osoba vybaví bez zbytočného odkladu, najneskôr do ôsmich pracovných dní odo dňa podania žiadosti alebo odo dňa odstránenia nedostatkov žiadosti podľa § 14 ods. 2 a 3 a do 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a), ak tento zákon neustanovuje inak. Zo závažných dôvodov môže povinná osoba predĺžiť lehotu (ods. 1), najviac však o osem pracovných dní a o 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a).
Žiadatelia môžu prístup k informáciám žiadať:
písomne [2] (výlučne len cez podateľnu úradu [2])
ústne [3]
faxom [3]
elektronickou poštou [4]
cez formulár [5]
alebo iným technicky vykonateľným spôsobom (napr. cez ÚPVS [6] formou elektronického podania)
Tlačivo na podanie žiadosti o informáciu [7]
Ak požadovaná informácia tvorí podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov utajovanú skutočnosť, Regionálny úrad verejného zdravotníctva so sídlom v Košiciach ju v súlade s § 8 zákona č. 382/2011 Z. z. nesprístupní!
Na základe žiadosti o vyhotovenie kópie požadovanej informácie na nosiči bude žiadateľovi účtovaný poplatok podľa Sadzobníka úhrad za sprístupňovanie informácií [8].
[1] https://www.ruvzke.sk/sites/default/files/info/info.pdf
[2] https://www.ruvzke.sk/podatelna
[3] https://www.ruvzke.sk/kontakt
[4] mailto:podatelna@ruvzke.sk
[5] https://www.ruvzke.sk/ziadost-o-info
[6] https://www.slovensko.sk/sk/najst-sluzbu?CurrentPage=1&amp;InstitutionName=Regionálny%20úrad%20verejného%20zdravotníctva%20Košice
[7] https://www.ruvzke.sk/sites/default/files/info/ziadost-info.pdf
[8] https://www.ruvzke.sk/sites/default/files/info/info.pdf#page=13